นลท.แห่ขายทำกำไร AMANAH ฉุดหุ้นร่วง 16% หลังราคาทะยานแรงเกินเป้า 4.70 บ.
นลท.แห่ขายทำกำไร AMANAH ฉุดหุ้นร่วง 16% หลังราคาทะยานแรงเกินเป้า 4.70 บ.
22 มี.ค. 2564

ผู้สื่อข่าวรายงานว่า ราคาหุ้น บริษัท อะมานะฮ์ ลิสซิ่ง จำกัด (มหาชน) หรือ AMANAH  ณ เวลา 11.11 น. อยู่ที่ระดับ 6.10 บาท ลบ 1.20 บาท หรือ 16.44%  ด้วยมูลค่าซื้อขาย 877.13 ล้านบาท  คาดนักลงทุนขายทำกำไร หลังหุ้นทางเทคนิคเข้าเตซื้อมากเกินไป ขณะเดียวกันราคาหุ้นวิ่งแรงเกินเป้าหมาย 4.70 บาท

บล.เคทีบีเอสที ระบุในบทวิเคราะห์ว่า คงคำแนะนำซื้อ แต่ปรับราคาเป้าหมายเพิ่มขึ้นเป็น 4.70 จากเดิมที่ 3.25 บาท จากการปรับประมาณการกำไรสุทธิปี 2564-2565 เพิ่มขึ้นปีละโต 11% และโต 18% อยู่ที่ 352 ล้านบาท (โต 21% เทียบช่วงเดียวกันของปีก่อน) และ 412 ล้านบาท (โต 17% เทียบช่วงเดียวกันของปีก่อน) ตามลำดับ จากการปรับเพิ่ม loan growth ขึ้นเป็นโต16% เทียบช่วงเดียวกันของปีก่อน และโต 17% เทียบช่วงเดียวกันของปีก่อน และลด credit cost ลงปีละ 46% bps และ ลดลง 24% bps
ราคาหุ้น outperform SET +38% ในช่วง 3 เดือนที่ผ่านมา จากผลการดำเนินงานไตรมาส4/2563 ที่ดี อย่างไรก็ตามยังคงคำแนะนำ ซื้อ จากแนวโน้มการปล่อยสินเชื่อใหม่ที่ aggressive มากขึ้น ทำให้ NPLs จะอยู่ในระดับต่ำ และมีโอกาสที่จะ reverse สำรองฯส่วนเกินได้ รวมทั้งประเมินว่าผลการดำเนินงานที่จะยังขยายตัวสูงต่อเนื่องในปี 2563-2565  โดย EPS CAGR โต 19% และ ROE ที่เพิ่มขึ้นเป็น 21%